Ashley Judd

Ashley Judd (født Ashley Tyler Ciminella; 19. april 1968 i Granada Hills i California) er en amerikansk Emmy- og Golden Globe-nominert skuespillerinne. 

Judd er best kjent for sin roller i filmer som  Kiss the Girls, Mord på kreditt og High Crimes, men debuterte i science fiction-serien Star Trek: The Next Generation.

Bakgrunn

Tidlig liv og familie 
Judd ble født Ashley Tyler Ciminella i Granada Hills i California, som datter av Naomi Judd, en kjent country-sangerinne og Michael Ciminella, Jr., en markedsanalytiker for hesteveddeløp. Judds far stammer opprinnelig fra Italia. Judd har en halvsøster, Wynonna Judd, som også er en country-sangerinne. Da hun ble født, arbeidet hennes mor som sykepleier, og ble ikke kjent som sanger sammen med sin datter før tidlig på 1980-tallet. Judds foreldre skilte lag i 1972, og i 1974 tok hennes mor henne tilbake til Kentucky, der Judd vokste opp.

Utdannelse 
Judd gikk på 12 ulike skoler før hun begynte på Paul G. Blazer High School. Hun prøvde seg som modell en liten periode i Japan under skoleferier.  Hun studerte ved University of Kentucky, med hovedfag fransk og delfagene antropologi, kunsthistorie, teater, og kvinne studier. Hun var et semester i Frankrike som del av sitt siste studieum. 

9. mai 2007, ble det annonsert at Judd var ferdig med sin bachelor’s degree i fransk fra the University of Kentucky.  Da hun var på The Ellen Degeneres Show i mai 2007, fortalte Judd at hun hadde egentlig blitt ferdig i 1990, men hadde glemt å fylle ut et papir for å ta eksamen. Ellen overrasket henne så med å gi henne diplomet, som Degeneres hadde skaffet fra universitetet.

Personlig liv 
I 1990-årene, var Judd kjæreste med baseball-spilleren Brady Anderson, sangerne Lyle Lovett og Michael Bolton, skuespillerne Matthew McConaughey og Robert De Niro. Hun forlovet seg med IndyCar sjåføren Dario Franchitti i desember 1999, og de to giftet seg ved Skibo Castle, nær Dornoch, Skottland, 12. desember 2001. Hun og hennes mann deler sin tid mellom et hjem i Skottland og farmen sin utenfor Franklin, Tennessee. Judd kan lett oppdages i Indianapolis Motor Speedway med sin hvite hatt, og deltok som tilskuer i 2007 da hennes mann vant.

Skuespillerkarriere 
Judd begynte sin karriere på fjernsyn, med rollen som Ensign Robin Lefler, en offiser i Starfleet, i to episoder i 1991 av Star Trek: The Next Generation, der hennes rollefigur hadde et romantisk forhold til rollefiguren Wesley Crusher, spilt av Wil Wheaton. Fra 1991 til 1994 hadde hun en gjentagende rolle som «Reed», datteren til «Alex» (Swoosie Kurtz), i NBC-dramaet Sisters. Hun debuterte på film i 1992 med Kuffs, og spilte hovedrollen i filmen Ruby in Paradise, og hadde også en rolle i Oliver Stones film Natural Born Killers, men hennes scener ble alle kuttet i den endelige kino-versjonen. Hun gikk videre og fikk gode kritikker for sin innsats i filmene Smoke og Heat. Hun spilte også rollen som «Callie» i Philip Ridleys mørke eventyr-aktige The Passion of Darkly Noon.

Mot slutten av 1990-tallet, ble Judd anerkjent som skuespillerinne og ble et velkjent ansikt, etter å ha hatt flere hovedroller i filmer som ble godt mottatt, som Kiss the Girls i 1997 og Mord på kreditt i 1999. Flere av hennes filmer tidlig på 2000-tallet, som Someone Like You og High Crimes, fikk blandete kritikker og relativt lave inntekter, selv om Judd selv fikk positive kritikker for sitt skuespill. Judds nakenscener i Norma Jean & Marilyn, fikk kritikk fra hennes sørlige, konservative familie. Hennes mor har også gått offentlig ut og kritisert hennes filmer for sex, nakenhet eller vold.

Annen karriere 
Judd er for tiden «ansiktet» til American Beauty, et Estee Lauder kosmetikk merke, som selges eksklusivt i Kohl's butikker, og H. Stern juvelbutikker. I juni 2007, annonserte den amerikanske kleskjeden Goody's, at de skulle slippe tre kles-typer med Judd til høsten. Samlingen av klær ville få navnet: AJ(TM), Love Ashley(TM) og Ashley Judd(TM). Judd uttalte: «I'm thrilled to be involved in a clothing line that provides simple, lovely solutions for women’s wardrobes» og «I've always loved items that you can throw on easily and know that you’ll feel and look good. This line does just that, while keeping with the best of current styles and trends.»

Priser og nominasjoner

Emmy 
 1996 – Nominert – Outstanding Lead Actress in a Miniseries or a Special – Norma Jean & Marilyn

Golden Globe 
 2004 – Nominert – Best Performance by an Actress in a Motion Picture – Musical or Comedy – De-Lovely
 1997 – Nominert – Best Performance by an Actress in a Mini-Series or Motion Picture Made for TV – Norma Jean & Marilyn

Andre priser 
Listen under er ikke komplett, se Internet Movie Database – Ashley Judd: Awards'

Lone Star Film & Television Awards 
 1998 – Vinner – Best Supporting Actress – The LocustsIndependent Spirit Awards 
 1997 – Vinner – Best Supporting Actress – The Locusts Offentlig engasjement 
Judd er aktiv i humanitære og politiske saker. Hun ble utnevnt til Global Ambassadør for YouthAIDS, en internasjonal organisasjon for arbeider for forebyggelse av aids og behandling, og snakker ved og demonstrerer for pro-abort-tilstelninger. 29. oktober 2006 deltok Judd på et «Women for Ford»-evenement for den demokratiske Senator-kandidaten Harold Ford Jr. i Tennessee.

 Utvalgt filmografi Listene under er ikke komplett, se Internet Movie Database – Ashley Judd 2002 – High Crimes, film 
 1999 – Mord på kreditt (Double Jeopardy), film 
 1997 – Kiss the Girls, film 
 1997 – The Locusts, film 
 1996 – Norma Jean & Marilyn, tv-film 
 1995 – Heat, film 
 1991–1994 – Sisters, tv-serie 23 episoder
 1991 – Star Trek: The Next Generation, tv-serie 2 episoder

 Trivia 
Judd har en langvarig feide gående med Indy race car sjåføren Milka Duno gjennom hele 2007-sesongen. Etter det siste racet av sesongen, uttalte Judd seg til media og sa: «I know this is not very sportsmanlike, but they've got to get the 23 car (Duno) off the track. It's very dangerous. I'm tired of holding my tongue. She shouldn't be out there. When a car is 10 miles (an hour) off the pace, it's not appropriate to be racing. People's lives are at stake.»

 Referanser 

 Eksterne lenker 
 
 
 "YouthAids Ambassador Ashley Judd launches U.S.-funded Newstart Voluntary Counseling and Testing Centre (VCT) for HIV/AIDS in Cape Town", Diplomatic Mission of the United States of America'', January 31, 2005.
 "This is What a Feminist Looks Like"
 Marie Claire Interview on Feminism and Choice
 

Skuespillere fra USA
Personer fra Los Angeles
Skuespillere i Star Trek: The Next Generation
Fødsler i 1968